CELEX: 52010PC0129
Language: lt
Date: 2010-04-06
Title: Pasiūlymas tarybos įgyvendinimo sprendimas kuriuo Nyderlandų Karalystei leidžiama taikyti priemonę, kuria nukrypstama nuo direktyvos 2006/112/EB dėl pridėtinės vertės mokesčio bendros sistemos 193 straipsnio (Tekstas autentiškas tik olandų kalba)

|

52010PC0129

 Pasiūlymas tarybos įgyvendinimo sprendimas kuriuo Nyderlandų Karalystei leidžiama taikyti priemonę, kuria nukrypstama nuo direktyvos 2006/112/EB dėl pridėtinės vertės mokesčio bendros sistemos 193 straipsnio (Tekstas autentiškas tik olandų kalba)  /* KOM/2010/0129 galutinis - NLE 2010/0071 */  

	[pic] | EUROPOS KOMISIJA |Briuselis, 2010.4.6KOM(2010)129 galutinis2010/0071 (NLE)PasiūlymasTARYBOS ĮGYVENDINIMO SPRENDIMASkuriuo Nyderlandų Karalystei leidžiama taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio(Tekstas autentiškas tik olandų kalba)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnį Taryba, remdamasi Komisijos pasiūlymu, gali vieningai leisti bet kuriai valstybei narei taikyti specialiąsias priemones, nukrypstant nuo tos direktyvos nuostatų, kad būtų supaprastinta PVM rinkimo procedūra arba užkirstas kelias tam tikrų formų mokesčių slėpimui ar vengimui. Raštu, kurį Komisijos Generalinis sekretoriatas užregistravo 2010 m. sausio 29 d., Nyderlandai paprašė leisti gatavų drabužių pramonėje taikyti leidžiančią nukrypti priemonę, kurią ribotą laiką buvo leista taikyti Tarybos sprendimu 2007/740/EB. Remdamasi Direktyvos 2006/112/EB 395 straipsnio 2 dalimi, 2010 m. vasario 25 d. raštu Komisija pranešė kitoms valstybėms narėms apie Nyderlandų pateiktą prašymą. 2010 m. kovo 2 d. raštu Komisija pranešė Nyderlandams, kad turi visą prašymui įvertinti būtiną informaciją. |120 | Bendrosios aplinkybės Prašoma priemonė, t. y. atvirkštinio apmokestinimo tvarka, visų pirma turi būti laikoma priemone, kuria siekiama užkirsti kelią tam tikrų formų mokesčių slėpimui gatavų drabužių pramonėje. Gatavų drabužių pramonėje subrangovai kartais yra mažos įmonės, kurių verslas dažnai laikinas, mokesčių administracijai sudėtinga jas kontroliuoti, jos naudojamos kaip priemonė mokesčiams slėpti. Dažnas mokesčių slėpimo būdas – kai subrangovai mokesčių administratoriui nesumoka sąskaitoje faktūroje nustatyto PVM ir vėliau dingsta, tačiau pirkėjui (rangovui) būna pateikę galiojančią sąskaitą faktūrą, suteikiančią teisę į PVM atskaitą. Sprendimu Nyderlandų Karalystei leidžiama gatavų drabužių pramonėje taikyti sistemą, pagal kurią prievolė sumokėti PVM mokesčių administratoriui nuo subrangovo perkeliama drabužių įmonei (rangovui). Todėl Tarybos sprendimu 2007/740/EB Nyderlandams leista taikyti šią sistemą, kuria nukrypstama nuo PVM direktyvos 193 straipsnio, iki 2009 m. gruodžio 31 d. Siekiant įvertinti leidžiančios nukrypti priemonės poveikį ir kitus veiksnius, į šį sprendimą įtraukta prievolė Nyderlandams pateikti priemonės veiksmingumo ir gatavų drabužių pramonės subrangovų persikėlimo į kitas valstybes nares galimo įrodymo ataskaitą. Iš šios ataskaitos matyti, kad su sukčiavimu susijusi Nyderlandų gatavų drabužių pramonės padėtis dėl leidžiančios nukrypti priemonės ir tarptautinės rinkos raidos labai pagerėjo. Leidžiančią nukrypti priemonę siekiančių taikyti bendrovių skaičius nuolat mažėja, rinka darosi stabilesnė, o mokesčių administratoriaus priežiūros lygis didėja. Kaip teigia Nyderlandai, galutinis sprendimas dėl to, ar reikėtų panaikinti leidžiančią nukrypti priemonę, turėtų būti priimtas vėliau, tikriausiai 2011 m. ir pasikonsultavus su kitais suinteresuotaisiais subjektais, kaip antai darbo inspekcija ir už socialinį draudimą atsakinga institucija. Todėl reikėtų pratęsti leidžiančios nukrypti priemonės taikymo laikotarpį iki 2012 m. pabaigos. Jeigu Nyderlandai ir toliau laikytųsi nuomonės, kad leidžiančios nukrypti priemonės taikymo laikotarpį reikia dar kartą pratęsti, naują vertinimo ataskaitą kartu su prašymu dėl leidžiančios nukrypti priemonės reikėtų atsiųsti ne vėliau kaip 2012 m. balandžio 1 d. |130 | Pasiūlymo srityje galiojančios nuostatos 2007 m. lapkričio 13 d. Tarybos sprendimas, leidžiantis Nyderlandų Karalystei taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 193 straipsnio (Tarybos sprendimas 2007/740/EB, OL L 300, 2007 11 17, p. 71). |141 | Derėjimas su kitomis Europos Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Netaikoma. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Įgyvendinimo sprendimo pasiūlymu siekiama kovoti su galimu PVM slėpimu gatavų drabužių pramonėje, todėl jis gali turėti teigiamą ekonominį poveikį. Tačiau dėl siauros leidžiančios nukrypti priemonės taikymo srities ir riboto taikymo laikotarpio, bet kuriuo atveju poveikis bus ribotas. |TEISINIAI PASIūLYMO ASPEKTAI |305 | Siūlomų veiksmų santrauka Leidimas Nyderlandų Karalystei taikyti priemonę, kuria nukrypstama nuo PVM direktyvos 193 straipsnio nuostatų, susijusių su atvirkštinio apmokestinimo tvarkos taikymu tam tikriems gatavų drabužių pramonės sandoriams. |310 | Teisinis pagrindas PVM direktyvos 395 straipsnis. |329 | Subsidiarumo principas Remiantis PVM direktyvos 395 straipsniu, valstybė narė, pageidaujanti pradėti taikyti nuo minėtos direktyvos nukrypstančias priemones, privalo gauti Tarybos leidimą, kuris suteikiamas Tarybos sprendimu. Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |331 | Šis sprendimas susijęs su valstybei narei jos pačios prašymu suteiktu leidimu ir nėra privalomas. |332 | Atsižvelgiant į labai ribotą šios leidžiančios nukrypti priemonės taikymo sritį, specialioji priemonė yra proporcinga siekiamam tikslui. |Pasirinkta priemonė |342 | Pagal PVM direktyvos 395 straipsnį nukrypti nuo įprastinių PVM taisyklių galima tik Komisijos pasiūlymu vieningai leidus Tarybai. Be to, Tarybos sprendimas yra tinkamiausia priemonė, nes jis gali būti skirtas atskiroms valstybėms narėms. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |Persvarstymo, keitimo, laikino galiojimo sąlyga |533 | Pasiūlyme numatyta laikino galiojimo sąlyga. |2010/0071 (NLE)PasiūlymasTARYBOS ĮGYVENDINIMO SPRENDIMASkuriuo Nyderlandų Karalystei leidžiama taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio(Tekstas autentiškas tik olandų kalba)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  Raštu, kurį Komisijos Generalinis sekretoriatas užregistravo 2010 m. sausio 29 d., Nyderlandai paprašė leisti gatavų drabužių pramonėje taikyti specialiąsias mokesčių priemones, kurias ribotą laiką buvo leista taikyti Sprendimu 2007/740/EB[2].2.  Remdamasi Direktyvos 2006/112/EB 395 straipsnio 2 dalimi, 2010 m. vasario 25 d. raštu Komisija pranešė kitoms valstybėms narėms apie Nyderlandų pateiktą prašymą. 2010 m. kovo 2 d. raštu Komisija pranešė Nyderlandų Karalystei, kad turi visą prašymui įvertinti būtiną informaciją.3.  Šiomis priemonėmis Nyderlandams būtų leidžiama gatavų drabužių pramonėje taikyti sistemą, pagal kurią prievolė sumokėti PVM mokesčių administratoriui nuo subrangovo perkeliama drabužių įmonei (rangovui).4.  Buvo įrodyta, kad anksčiau šios priemonės buvo veiksmingos apsaugos priemonės, taikomos sektoriuje, kuriame dėl subrangovų nustatymo ir jų veiklos priežiūros problemų sudėtinga surinkti PVM. Todėl prašoma priemonė turi būti laikoma priemone, kuria siekiama užkirsti kelią tam tikrų formų mokesčių slėpimui ir vengimui gatavų drabužių pramonėje.5.  Gatavų drabužių gamybos vietai daro poveikį mažos darbo sąnaudos, ir subrangovai lengvai persikelia iš vienos šalies į kitą. Todėl Sprendimu 2007/740/EB Nyderlandų Karalystės prašyta stebėti ir vertinti šių veiksnių poveikį leidžiančios nukrypti priemonės veiksmingumui ir pateikti Komisijai ataskaitą iki 2009 m. liepos 31 d.6.  Iš šios ataskaitos matyti, kad su sukčiavimu susijusi padėtis labai pagerėjo ir atvirkštinio apmokestinimo tvarką pagal Sprendimą 2007/740/EB siekiančių taikyti gatavų drabužių įmonių skaičius dėl leidžiančios nukrypti priemonės taikymo ir tarptautinės rinkos raidos nuolat mažėjo. Todėl Nyderlandų gatavų drabužių sektorius laipsniškai tampa stabilesnis.7.  Siekdama užbaigti šį procesą Nyderlandų Karalystė pateikė prašymą dar kartą pratęsti priemonės taikymą ribotam laikui ir tuo pat metu pranešė, kad galutinis sprendimas dėl galimo priemonės panaikinimo bus priimtas 2011 m. Todėl tikslinga leidžiančią nukrypti priemonę leisti taikyti iki 2012 m. gruodžio 31 d.8.  Jeigu Nyderlandų Karalystė ir toliau laikytų, kad leidžiančios nukrypti priemonės taikymo laikotarpį po 2012 m. reikia dar kartą pratęsti, naują vertinimo ataskaitą kartu su nauju prašymu reikėtų pateikti Komisijai ne vėliau kaip 2012 m. balandžio 1 d.9.  Ši leidžianti nukrypti priemonė neturės neigiamos įtakos Europos Bendrijų nuosaviems ištekliams, gaunamiems iš pridėtinės vertės mokesčio ir nedaro įtakos PVM sumai, surenkamai galutiniame vartojimo etape.PRIĖMĖ ŠĮ ĮGYVENDINIMO SPRENDIMĄ:1 straipsnisNukrypstant nuo Tarybos direktyvos 2006/112/EB 193 straipsnio, Nyderlandų Karalystei leidžiama iki 2012 m. gruodžio 31 d. gatavų drabužių pramonėje taikyti sistemą, pagal kurią subrangovo prievolė sumokėti PVM mokesčių administratoriui nuo subrangovo perkeliama drabužių įmonei (rangovui).2 straipsnisTeikdami visus galimus prašymus priemonės taikymo laikotarpį pratęsti po 2012 m. Nyderlandai turėtų pateikti Komisijai ataskaitą, visų pirma dėl priemonės veiksmingumo ir visų kitų gatavų drabužių pramonės subrangovų persikėlimo į kitas šalis įrodymų, ir atsiųsti ją ne vėliau kaip 2012 m. balandžio 1 d.3 straipsnisŠis įgyvendinimo sprendimas skirtas Nyderlandų Karalystei.Priimta BriuselyjeTarybos varduPirmininkas [1] OL L 347, 2006 12 11, p. 1. Direktyva su pakeitimais, padarytais Direktyva 2006/138/EB (OL L 384, 2006 12 29, p. 92).[2] 2007 m. lapkričio 13 d. Tarybos sprendimas, leidžiantis Nyderlandų Karalystei taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 193 straipsnio (OL L 300, 2007 11 17, p. 71).